Vox (politička stranka)

**Voks** ( — „glas, govor”) španska je politička stranka osnovana 17. decembra 2013. godine, a koju su osnovali bivši članovi Narodne stranke (NS). Stranka se opisuje kao desničarska, desničarsko populistička ili krajnje desničarska.

## Historija

Voks je osnovan 17. decembra 2013. godine i javno je predstavljen na konferenciji za medije u Madridu 16. januara 2014. godine. Razlozi za raskol u NS su najvjerovatnije način na koji se vlada NS postavila po pitanju nasilja baskijske separatističke skupine ETA, fiskalne politike NS i želja za centralizovanijom vladom što je u suprotnosti sa trenutnom, kvazifederalnim političkim sistemom („Država autonomija”) koji je uspostavljen 1978. godine. Voks se protivi baskijskim i katolonskom separatizmu uopšte. Voks sebe predstavlja kao desničarku i demohrišćansku stranku. Prvi privremeni predsjedavajući stranke bio je filozof Hose Luis Gonzales Kiros (bio je privremeni do unutarstranačkih izbora krajem 2014). Drugi poznatiji članovi su Santijago Abaskal i Hose Antonio Oretega Lara (poznat po tome što je više godina bio kidnapovan od strane ETA).

Voks je prvi put učestvovao na izborima 2014. godine, i to na Evropskom parlamentarnim izborima, na kojima nije osvojio nijedno mjesto u Evropskom parlamentu.

U septembru 2014. godine stranka je izabrala Santijaga Abaskala, jednog od osnivača, za novog predsjednika, a Ivana Espinosa, takođe jedan od osnivača, na dužnost generalnog sekretara. Izabrano je i jedanaest članova Nacionalnog izvršnog komiteta.

U jesen 2017. godine broj članova stranke porastao je za 20% za četrdeset dana kao posljedica terorističkog napada u Barseloni i katalonskog postupka nezavisnosti.

Nakon katalonskog referenduma 2017. i početka španske ustavne krize, Voks se odlučuje da ne učestvuje na regionalnim izborima u Kataloniji 2017. Nakon katalonskog proglašenja nezavisnosti, stranka je tužila Katolonski parlament i još nekoliko političara koji su se zalagali za katalonsku nezavisnost.

Voks je 10. septembra 2018. godine nezavisnog poslanika (koji je napustio skupštinsku grupu NS) u Skupštini Andaluzije kao člana stranke. Stranka je 2. decembra 2018. godine na regionalnim izborima u Andaluziji osvojila 12 poslaničkih mjesta, čime je stranka prvi put ušla u regionalni parlament.

## Ideologija

Voks zauzima „stav za život” po pitanju abortusa i protivi se istopolnim brakovima, jer smatra da je španska riječ za brak, „”, etimološki ne odgovara istopolnim parovima. Vaks nastoji da stvori novu vrstu zajednice, pod nazivom „civilna zajednica”, koja bi zamijenila istopolne brakove.

Počevši sa fokusom na ekonomski liberalne stavove i prijedloge recentralizacije, fokus njihove poruke pomjerio se prema stavovima kompatibilnim sa evropskim desničarskim populizmom, podržavajući antiislamske i antiimigracione diskurse kao i kritike multikulturalizma. Njihov pogled na Evropsku uniju jeste meki evroskepticizam, tvrdeći da Španija ne treba ustupati svoj suverenitet EU, jer smatraju da Španija svoj suverenitet vodi samo iz španskog naroda. Međutim, oni predlažu uklanjanje španskih autonomnih zajednica, negirajući suverenitet ostalih nacionalnosti i regionalnih identiteta u Španiji.

## Izborni rezultat
### Kongres poslanika

### Senat

### Evropski parlament

### Regionalni parlamenti

## Povezano
* Političke stranke u Španiji

## Reference